Izziņa par atzinumos sniegtajiem iebildumiem

**Ministru kabineta rīkojums projekts “Par valsts nekustamo īpašumu pārdošanu”**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr.p.k. | Saskaņošanai nosūtītā projekta redakcija | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta galīgā redakcija |
| *1* | *2* | *3* | *4* | *5* | *6* |
| – | – | – | – | – | – |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 07.07.2021. (*elektroniskā saskaņošana*) |
|  |  |
| Saskaņošanas dalībnieki: | Tieslietu ministrija, Veselības ministrija, Vides aizsardzības un reģionālās attīstības ministrija, Latvijas Pašvaldību savienība |
| Saskaņošanas dalībnieki izskatīja šādu ministriju (citu institūciju) iebildumus: | Tieslietu ministrijas 02.07.2021. atzinums Nr. 1-9.1/744 |
|  |  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr.p.k. | Saskaņošanai nosūtītā projekta redakcija (konkrēta punkta redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta galīgā redakcija |
|  | *2* | *3* | *4* | *5* |
| 1 | Rīkojuma projekta 2.punkts:“2. Saskaņā ar Publiskas personas mantas atsavināšanas likuma 4.panta pirmo un otro daļu, 5.panta pirmo daļu, atļaut valsts akciju sabiedrībai „Valsts nekustamie īpašumi” pārdot izsolē, ievērojot Publiskas personas mantas atsavināšanas likuma 14.panta nosacījumus, šādus valsts nekustamos īpašumus, kas ierakstīti zemesgrāmatā uz valsts vārda Finanšu ministrijas personā: […].” | **Tieslietu ministrija atbalsta rīkojuma projektu, vienlaikus izsakot šādus iebildumus.**Rīkojuma projekta 2.1. un 2.2. apakšpunkts paredz, ka saskaņā ar Publiskas personas mantas atsavināšanas likuma 4. panta pirmo un otro daļu, 5. panta pirmo daļu, atļaut valsts akciju sabiedrībai “Valsts nekustamie īpašumi” pārdot izsolē, ievērojot Publiskas personas mantas atsavināšanas likuma 14. panta nosacījumu, šādus valsts nekustamos īpašumus, kas ierakstīti zemesgrāmatā uz valsts vārda Finanšu ministrijas personā:2.1. nekustamo īpašumu (nekustamā īpašuma kadastra Nr. 0500 510 0394) – būvi (būves kadastra apzīmējums 0500 010 3111 001) – Daugavpilī;2.2. nekustamo īpašumu (nekustamā īpašuma kadastra Nr. 0500 510 0397) – būvi (būves kadastra apzīmējums 0500 010 1729 001) – Balvu ielā 1C k-600, Daugavpilī. Savukārt no anotācijā norādītā saistībā ar konkrētajiem atsavināmajiem nekustamajiem īpašumiem izriet, ka atbilstoši NĪVKIS datiem valsts nekustamo īpašumu sastāvā esošās būves atrodas uz zemesgrāmatā nereģistrētām zemes vienībām. Tātad secināms, ka atsavināmie valsts nekustamie īpašumi atrodas uz zemes vienības, kas nav ierakstīta zemesgrāmatā un tādējādi nav nostiprinātas tās īpašnieka īpašuma tiesības. Saskaņā ar Publiskas personas mantas atsavināšanas likuma 11. panta trešo daļu vienlaikus ar sludinājumu personai, kuras īpašuma tiesības nostiprinātas zemesgrāmatā un kurai ir pirmpirkuma tiesības, nosūtāms paziņojums par izsoli, norādot, ka šīs tiesības tā var izmantot tikai tad, ja to rakstveidā piesaka sludinājumā norādītajā termiņā. No minētā secināms, ka tikai zemesgrāmatā ierakstīta nekustamā īpašuma īpašnieks varētu izmantot pirmpirkuma tiesības. Ņemot vērā minēto, lūdzam precizēt rīkojuma projekta 2. punktā ietverto atsauci uz Publiskas personas mantas atsavināšanas likuma 14. pantu attiecībā uz 2.1. un 2.2. apakšpunktos ietvertajiem nekustamajiem īpašumiem, jo anotācijā norādīts, ka atsavināmie valsts nekustamie īpašumi atrodas uz zemesgrāmatā neierakstītām zemes vienībām.  | **Ņemts vērā.**Precizēts projekta 1. 2.punkts un attiecīgi precizēta anotācija. | Rīkojuma projekta 2.punkts:1. “Saskaņā ar Publiskas personas mantas atsavināšanas likuma 4.panta pirmo un otro daļu, 5.panta pirmo daļu, atļaut valsts akciju sabiedrībai „Valsts nekustamie īpašumi” pārdot izsolē valsts nekustamo īpašumu “Jaunzemi” (nekustamā īpašuma kadastra Nr. 9458 508 0028) – būves (būvju kadastra apzīmējumi 9458 008 0028 008 un 9458 008 0028 009) – "Kalna Jaunzemi", Grundzāle, Grundzāles pagastā, Smiltenes novadā, kas ierakstīts zemesgrāmatā uz valsts vārda Finanšu ministrijas personā.
 |
| 2.  | Rīkojuma projekta anotācija  | Saistībā ar rīkojuma projekta 2.1. apakšpunktā ietverto nekustamo īpašumu anotācijā norādīts, ka Daugavpils pilsētā reforma ir pabeigta saskaņā ar Ministru kabineta 2019. gada 4. septembra rīkojumu Nr. 430 “Par zemes reformas pabeigšanu Daugavpils pilsētā”. Termiņš, kas bija noteikts ministrijām, lai pieteiktos uz piekrītošajām zemes vienībām ir beidzies, līdz ar to zemes vienība ir piekritīga pašvaldībai. Tiesiskās skaidrības nodrošināšanai, lūdzam papildināt anotāciju ar atsauci uz konkrētu tiesību normu, no kuras izriet secinājums par rezerves zemes fondā ieskaitītās zemes vienības piekritību pašvaldībai. | **Ņemts vērā.**  | Rīkojuma projekta anotācija papildināta ar šādu informāciju: Saskaņā ar Zemes pārvaldības likuma 17.panta pirmo daļu, rezerves zemes fondā ieskaitīto zemes gabalu un īpašuma tiesību atjaunošanai neizmantoto zemes gabalu valdītājs ir attiecīgā vietējā pašvaldība līdz brīdim, kad Ministru kabinets izdod rīkojumu par to ierakstīšanu zemesgrāmatā uz valsts vārda vai tie tiek ierakstīti zemesgrāmatā uz vietējās pašvaldības vārda.Daugavpils pilsētā reforma ir pabeigta saskaņā ar Ministru kabineta 2019.gada 4.septembra rīkojumu Nr.430 “Par zemes reformas pabeigšanu Daugavpils pilsētā”. Saskaņā ar Zemes pārvaldības likuma 17.panta piekto daļu, valstij un vietējām pašvaldībām pēc zemes reformas pabeigšanas piederošo un piekrītošo zemi izvērtē Ministru kabineta noteiktajā kārtībā divu gadu laikā pēc tam, kad Ministru kabinets izdevis rīkojumu par zemes reformas pabeigšanu attiecīgās vietējās pašvaldības administratīvajā teritorijā vai visās novada teritoriālā iedalījuma vienībās. Atbilstoši Zemes pārvaldības likuma 17.panta sestajai daļai, šā panta pirmajā daļā minētie zemes gabali, par kuriem šā panta piektajā daļā noteiktajā termiņā pašvaldības un ministrijas Valsts zemes dienesta publicētajos rezerves zemes fondā ieskaitītās un īpašuma tiesību atjaunošanai neizmantotās zemes izvērtēšanas sarakstos nav izdarījušas atzīmi par zemes gabala piederību vai piekritību pašvaldībai vai valstij, piekrīt vietējai pašvaldībai tās administratīvajā teritorijā. Lēmumu par šo zemes gabalu ierakstīšanu zemesgrāmatās pieņem pašvaldība.Finanšu ministrija Ministru kabineta 2016.gada 29.marta noteikumu Nr.190 “Kārtība, kādā pieņem lēmumu par rezerves zemes fondā ieskaitīto zemes gabalu un īpašuma tiesību atjaunošanai neizmantoto zemes gabalu piederību vai piekritību” noteiktajam nav minēto zemes vienību atzīmējusi kā valstij piekrītošo zemes vienību, līdz ar to zemes vienība ir piekritīga pašvaldībai. |
| 3. | Rīkojuma projekta anotācijā iekļauta  | Vides aizsardzības un reģionālās attīstības ministrija atbalsta projekta tālāku virzību bez iebildumiem, vienlaikus, izsakot šādus priekšlikumus:No projekta anotācijā un paskaidrojošos dokumentos esošās informācijas izriet, ka par zemesgabaliem Rīgā, Uriekstes ielā 9A ar kadastra apzīmējumu 0100 013 0183 un Rīgā, Rankas ielā 9B ar kadastra apzīmējumu 0100 013 0185 radās jautājums par to iespējamo izmantošanu transporta infrastruktūras attīstībai. Atbilstoši Rīgas domes Pilsētas attīstības departamenta 2019. gada 5. jūnija vēstulei projektā norādītie īpašumi atbilstoši spēkā esošajam Rīgas teritorijas plānojumam 2006.-2018. gadam neatrodas Rīgas brīvostas teritorijā. Minētais nesakrīt ar Rīgas domes Pilsētas attīstības departamenta 2021. gada 1. aprīļa vēstulē sniegto informāciju, proti, ka minētie zemesgabali saskaņā ar Eksportostas un tai piegulošās teritorijas lokālplānojumu (apstiprināts ar Rīgas domes 2018. gada 11. jūlija saistošajiem noteikumiem Nr. 46) atrodas transporta infrastruktūras TR26 teritorijā, kas paredzēta visu veidu autotransporta un dzelzceļa transporta satiksmes infrastruktūras attīstībai. Kaut arī VAS “Latvijas dzelzceļš” ar 2021. gada 13. aprīļa vēstuli ir informējis, ka jautājums par jauna dzelzceļa savienojoša ceļa izbūvi uz Kundziņsalu nav aktuāls, lūdzu precizēt projekta anotācijā, vai uz projektā minētajiem zemesgabaliem pašvaldības lokālplānojumā ir paredzēts veikt kādas darbības. | **Priekšlikums izvērtēts.**Informējam, ka VAS “Latvijas dzelzceļš” 2021. gada 13. aprīļa vēstuli, kurā ir informējis, ka jautājums par jauna dzelzceļa savienojoša ceļa izbūvi uz Kundziņsalu nav aktuāls ir adresējis arī Rīgas domes Pilsētas attīstības departamentam tālākām darbībām.Vienlaikus informējam, ka saskaņā ar publiski pieejamo informāciju, Rīgas attīstības plānā abi zemesgabali apzīmēti ar pelēku krāsu – tehniskā teritorija. Teksta daļā “5.2.2. Eksportosta un tai pieguļošā teritorija (TIN22) 1151.7 punktā minēts – “izstrādā priekšlikumus un risinājumus Eksportostas dienvidu daļas transporta sistēmas savienojumam ar Eksporta ielu, ņemot vērā gan Eksportostas, gan Andrejsalas, gan Kundziņsalas attīstības scenārijus. Izstrādāt priekšlikumus un risinājumus Eksportostas ziemeļu daļas savienojumam ar Uriekstes ielu.Saskaņā ar aktuālo publiski pieejamo lokālplānojumu-“funkcionālais zonējums karte”, ir redzams, ka tilts ir paredzēts, bet lokālplānojuma teritorija izbeidzas pie rīkojuma projektā iekļautajiem zemesgabaliem.<https://www.rdpad.lv/pazinojums-par-kundzinsalas-un-teritorijas-starp-sarkandaugavas-atteku-degvielas-ielu-tvaika-ielu-un-uriekstes-ielu-lokalplanojuma-apstiprinasanu/>Ievērojot iepriekš minēto, kopsakarā ar VAS “Latvijas dzelzceļš” sniegto informāciju, ka jauna dzelzceļa savienojoša ceļa izbūve uz Kundziņsalu nav aktuāla ir secināms, ka uz projektā minētajiem zemesgabaliem pašvaldības lokālplānojumā nav paredzēts veikt kādas konkrētas darbības. **Ievērojot to, ka priekšlikums ir skaidrots, rīkojuma projekta anotācija netiek papildināta**. | Rīkojuma projekta anotācija. |
| 4. | Rīkojuma projekta anotācijā iekļautā informācija  | Projekta anotācijā ir norādīts, ka atsavinot nekustamos īpašumus Rīgā, Uriekstes ielā 9A ar kadastra apzīmējumu 0100 013 0183 un Rīgā, Rankas ielā 9B ar kadastra apzīmējumu 0100 013 0185, jāņem vērā likumā “Par zemes reformu Latvijas Republikas pilsētās” noteiktie ierobežojumi darījumiem ar zemes īpašumiem. Minētais nesakrīt ar Rīgas domes Pilsētas attīstības departamenta 2021. gada 1. aprīļa vēstulē sniegto informāciju, ka uz minētajiem nekustamajiem īpašumiem neattiecas likuma “Par zemes reformu Latvijas Republikas pilsētās” 21. panta otrajā daļā minētie ierobežojumi.Likuma “Par zemes reformu Latvijas Republikas pilsētās” 21. panta otrā daļa noteic, ka fiziskas personas, kas nav minētas minētā likuma 20. panta otrajā daļā nevar iegūt īpašumā zemi valsts pierobežas joslās; zemi Baltijas jūras un Rīgas jūras līča kāpu aizsargjoslās un citu publisko ūdenstilpju un ūdensteču aizsargjoslās, izņemot gadījumus, kad tās paredzētas apbūvei atbilstoši pilsētas ģenerālplānam; lauksaimniecības un meža zemi atbilstoši pilsētas pašvaldības teritorijas plānojumam.Lūdzu sniegt skaidrojumu anotācijā, kā konkrētais gadījums attiecas uz likuma “Par zemes reformu Latvijas Republikas pilsētās” minētajiem ierobežojumiem | **Priekšlikums izvērtēts.**Norādām, ka atbilstoši esošai praksei rīkojumu projektu sagatavošanā par valsts nekustamā īpašuma pārdošanu, projekta anotācijā tiek ietverta atsauce uzlikumu “Par zemes reformu Latvijas Republikas pilsētās” vai likumu “Par zemes privatizāciju lauku apvidos” noteiktie ierobežojumi darījumiem ar zemes īpašumiem.Vēršam uzmanību, ka rīkojuma projekta izstrādāšanas laikā nav zināma persona, kas iegūs nekustamo īpašumu izsolē, jo nekustamā īpašuma atsavināšanas process tiks uzsākts pēc rīkojuma spēkā stāšanās. Līdz ar to personas atbilstība likuma “Par zemes reformu Latvijas Republikas pilsētās” 20.pantā norādītajiem darījumu subjektiem, kas var iegūt zemi bez ierobežojumiem (20.panta pirmā daļa) vai arī persona var iegūt zemi ar ierobežojumiem ( 20.panta otrā daļa), kas noteikti likuma 22.pantā, tiks ņemti vērā atsavināšanas procesa gaitā, nepieciešamības gadījumā informējot nekustamā īpašuma ieguvēju par veicamajām darbībām, lai valsts nekustamo īpašumu varētu iegūt savā īpašumā. **Ievērojot to, ka priekšlikums ir skaidrots, rīkojuma projekta anotācija netiek papildināta**. | Rīkojuma projekta anotācija. |
| Atbildīgā amatpersona |  |  |
|  |  |  |
|  | (paraksts)\* |  |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Ojārs Valkers

|  |
| --- |
| (par projektu atbildīgās amatpersonas vārds un uzvārds) |
| Valsts akciju sabiedrības “Valsts nekustamie īpašumi” izpilddirektors |
| (amats) |
|  |
| (tālruņa un faksa numurs) |
| Ojars.Valkers@vni.lv |
| (e-pasta adrese) |

Vita Bružas

Tiesību aktu daļas vecākā juriste

vita.bruzas@vni.lv